క్రిస్ డ్రమ్

క్రిస్టోఫర్ జేమ్స్ డ్రమ్ (జననం 1974, జూలై 10) న్యూజీలాండ్ మాజీ క్రికెటర్. 1999 నుండి 2002 వరకు ఐదు టెస్ట్ మ్యాచ్‌లు, ఐదు వన్డే ఇంటర్నేషనల్స్ ఆడాడు.

 దేశీయ కెరీర్ 
1996 - 2002 మధ్యకాలంలో ఆక్లాండ్ క్రికెట్ జట్టుకు ఆడాడు. దేశీయ పోటీలలో 199 ఫస్ట్ క్లాస్ వికెట్లు, 74 పరిమిత ఓవర్ల వికెట్లతో తన కెరీర్‌ను ముగించాడు.

 అంతర్జాతీయ కెరీర్ 
2001 మార్చిలో రెండవ టెస్ట్ మ్యాచ్‌లో న్యూజీలాండ్ తరపున పాకిస్థాన్‌పై అరంగేట్రం చేశాడు. జేడ్ స్టేడియంలో మ్యాచ్ జరిగింది. 1999, జనవరి 14న, భారతదేశంపై తన వన్డే అరంగేట్రం చేసాడు. సచిన్ టెండూల్కర్‌ను అవుట్ చేయడం ద్వారా తన మొదటి వన్డే అంతర్జాతీయ వికెట్‌ను తీసుకున్నాడు.Chris Drum profile, espncricinfo.com; accessed 24 August 2014.

1998 కామన్వెల్త్ గేమ్స్‌లో కాంస్య పతకాన్ని గెలుచుకున్న న్యూజీలాండ్ జట్టులో డ్రమ్ కూడా సభ్యుడిగా ఉన్నాడు. తన చివరి టెస్ట్ మ్యాచ్‌ను 2002 ఏప్రిల్ లో ఆడాడు. 28 సంవత్సరాల వయస్సులో అన్ని రకాల క్రికెట్ నుండి రిటైర్ అయ్యాడు.

 మూలాలు 

వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1974 జననాలు